Anopyrin 100mg vs Anopyrin 50-60mg
Dobry den prajem,
chcem sa opytat je pravda ze anopyrin v davke menej ako 100mg nema ucinnost ako prevencia? Tak sa vyjadril jeden hematolog...Totiz som tehotna po dvoch potratoch, Okrem anopyrinu mam este predpisany fraxiparine 0,3.Iny hematolog odporuca len30mg anopyrinu, kedze som uz 2x krvacala.
Dobrý deň,
ďakujeme za Vašu otázku.
Tablety Anopyrinu sú dostupné v sile 30 mg a 100 mg kyseliny acetylsalicylovej (Anopyrin 30 mg, Anopyrin 100 mg). Anopyrin 30 mg patrí medzi antitrombotiká zo skupiny inhibítorov agregácie trombocytov, to znamená medzi liečivá, ktoré tlmia zhlukovanie krvných doštičiek (trombocytov), a tým predchádzajú vzniku krvných zrazenín v cievach (vzniku trombov). Je to potvrdené klinickými štúdiami. K maximálnej  inhibícii trombocytov docháza až po 30–40 minutách po perorálnom podaní dávky 160 mg a vyššej. Nižšie dávky do 80 mg denne majú kumulatívny efekt a k maximální inhibícii tvorby tromboxanu A2 docháza medzi 4. a 5. dňom. Inhibícia tvorby tromboxanu A2 nie je závislá na dávke a k tomuto javu docháza už pri dávkach 30 mg denne, na rozdiel od nežiadúcich účinkov, ktorými sú Gastrointestinálne podráždenie a krvácanie. Krvácanie počas tehotenstva nemusí byť príčinou užívania daných liekov.
Vzhľadom na to, že sa názory dvoch hematológov vylučujú, odporúčam konzultovať užívanie lieku anopyrin s ďaľším lekárom.
Prajem pekný zvyšok dňa.
S pozdravom,
PharmDr. Anna Pacalajová